Autolikas
Graikų mitologijoje Autolikas („Vilko įsikūnijimas“) – Chionės ir Hermio sūnus. Jis buvo Antiklėjos, Odisėjo motinos, ir kelių sūnų tėvas (tik vienas sūnus žinomas – Aisimas (Aesimus)). Autolikas iš tėvo paveldėjo vagies įgūdžius bei buvo geras imtynininkas, to jį išmokė Heraklis. Autokilas iš Sizifo pavogė galvijų bandą ir magišką šalmą, kurį užsidėjęs tapdavo nematomu. Šalmą vėliau dėvėjo jo anūkas Odisėjas Trojos kare. Taip pat dalyvavo argonautų kelionėje pargabenant aukso vilną. Buvo tikima, kad jis gyveno Parnaso kalno papėdėje. Sizifas apsilankęs pas Autoliką atpažino pagrobtus galvijus, todėl sugundė jo dukterį, ir manoma, jog Odisėjas buvo Sizifo ir Antiklėjos sūnus. Vėliau Antiklėja buvo ištekinta už Laerto.